2022.8.10.
HU
Az Európai Unió Hivatalos Lapja
L 208/5
A BIZOTTSÁG (EU) 2022/1387 VÉGREHAJTÁSI RENDELETE (2022. augusztus 9.) a Kínai Népköztársaságból, Japánból, a Koreai Köztársaságból, az Oroszországi Föderációból és az Amerikai Egyesült Államokból származó egyes szilícium-elektromos acélból készült szemcseorientált síkhengerelt termékek behozatalára vonatkozó végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről szóló (EU) 2022/58 végrehajtási rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 14. cikke (1) bekezdésére, mivel: (1)
a Kínai Népköztársaságból, a Japánból, a Koreai Köztársaságból, az Oroszországi Föderációból és az Amerikai Egyesült Államokból származó egyes szilícium-elektromos acélból készült szemcseorientált síkhengerelt termékek behozatalára az (EU) 2022/58 bizottsági végrehajtási rendelettel (2) kivetett végleges dömpingellenes vám alkalmazandó.
(2)
Az Amerikai Egyesült Államok Ohio államában működő AK Steel Corporation elnevezésű vállalat (a továbbiakban: kérelmező), amelyhez a „C044” TARIC-kiegészítő kód (3) van hozzárendelve, és amely a 22 %-os értékvámként meghatározott dömpingellenes vám hatálya alatt exportál szilícium-elektromos acélból készült szemcseorientált síkhengerelt termékeket az Unióba, 2021. július 7-én arról tájékoztatta a Bizottságot, hogy neve „Cleveland-Cliffs Steel Corporation”-re változott.
(3)
A vállalat kérte a Bizottságtól annak megerősítését, hogy a névváltoztatás nem befolyásolja jogát a korábbi nevéhez rendelt egyedi dömpingellenes vámtétel igénybevételére.
(4)
A Bizottság felkérte a vállalatot egy kérdőív kitöltésére, amelyet az 2021.
augusztus 20-án visszaküldött.
A vállalat 2022. január 3-án kiegészítő információkkal szolgált.
(5)
A Bizottság megvizsgálta a benyújtott információkat, és arra a következtetésre jutott, hogy a vállalat a névváltoztatást megfelelő módon bejegyeztette az illetékes hatóságoknál, és a változás nyomán nem jött létre új kapcsolat más olyan vállalatcsoportokkal, amelyekre a Bizottság vizsgálata nem terjedt ki.
(6)
A Bizottság értékelése egyebek mellett a módosítási okiratra, a cégbejegyzési bizonyítványokra és az auditált pénzügyi kimutatásokra terjedt ki.
A Bizottság a kérelemről konzultált az uniós gazdasági ágazattal, de észrevétel nem érkezett.
(7)
Ennek megfelelően a névváltoztatás nem befolyásolja az (EU) 2022/58 végrehajtási rendeletben foglalt ténymegálla­ pításokat, így a vállalatra alkalmazandó, értékvám formájában meghatározott dömpingellenes vámtételt sem.
(8)
A névváltoztatást akkortól kell hatályosnak tekinteni, amikor a vállalat tájékoztatta a Bizottságot nevének megváltozásáról (lásd a (2) preambulumbekezdést).
(9)
A fenti preambulumbekezdésekben foglalt megfontolásokra való tekintettel a Bizottság helyénvalónak ítélte az (EU) 2022/58 végrehajtási rendelet oly módon történő módosítását, hogy az tükrözze a korábban a „C044” TARICkiegészítő kód hatálya alá tartozó vállalat megváltozott nevét.
(1) HL L 176., 2016.6.30., 21. o. (2) A Bizottság (EU) 2022/58 végrehajtási rendelete (2022. január 14.) a Kínai Népköztársaságból, Japánból, a Koreai Köztársaságból, az Oroszországi Föderációból és az Amerikai Egyesült Államokból származó egyes szilícium-elektromos acélból készült szemcseorientált síkhengerelt termékek behozatalára vonatkozó végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 10., 2022.1.17., 17. o.).
(3) TARIC: az Európai Unió integrált vámtarifája.